Last saved by: Prokopovič Peter

OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1

Číslo: 2 Pv 700/15/8811-30	Trebišov 01.02.2017 
EEČ: 2-69-76-2017
U Z N E S E N I E
Trestná vec:	obv. XXXXX
Trestný čin:	zločin: skrátenie dane a poistného podľa § 276 odsek 1, odsek 3 Trestného zákona
Rozhodol: 	prokurátor Okresnej prokuratúry Trebišov 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
-	zločin: skrátenie dane a poistného podľa § 276 odsek 1, odsek 3 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
 ako podnikateľský subjekt podnikajúci pod obchodným menom XXXXX – XXXXX s miestom podnikania XXXXX, XXXXX podal daňové priznanie k dani z príjmu fyzickej osoby za rok 2013 miestne príslušnému Daňovému úradu Košice pobočka Trebišov, v ktorom nepriznal príjem vo výške 247.162,48 €, platbu poukázanú od XXXXX, v dôsledku čoho skrátil daň z príjmu fyzických osôb v rozsahu 59.720,56 €, 

lebo zanikla trestnosť činu.

Odôvodnenie:
Vyšetrovateľka 2. oddelenia vyšetrovania, OKP, OR PZ v Trebišove uznesením sp. zn. ORP-653/2-VYS-TV-2015 zo dňa 07.10.2016 podľa § 206 ods. 1 Tr. poriadku vzniesla obvinenie XXXXX za zločin skrátenia dane a poistného podľa § 276 ods. 1, ods. 3 Tr. zákona na skutkovom základe uvedenom vo výroku tohto uznesenia.

	V rámci vyšetrovania vypočula obvineného, kontrolóra Daňového úradu Košice, pobočka Trebišov v procesnom postavení svedka, rovnako aj XXXXX XXXXX ako svedka a zároveň poškodeného splnomocnenca Daňového úradu Košice, pobočka Trebišov, do vyšetrovacieho spisu zabezpečila podklady z vykonanej daňovej kontroly ako aj ďalšie na vec sa vzťahujúce listinné dôkazy a následne predložila vyšetrovací spis s návrhom na zastavenie trestného stíhania podľa § 215 ods. 1 písm. h/ Tr. poriadku s poukazom na § 86 ods. 1 písm. e/ Tr. zákona.

Podľa správy Daňového úradu Košice, pobočka Trebišov zo dňa 12.01.2017 daňový subjekt XXXXX, XXXXX, XXXXX uhradil dodatočne vyrubenú daň (kontrola dane z príjmu fyzickej osoby za rok 2013) v celkovej sume 59.720,56 € a to dňa 19.08.2016 v sume 20.000,-€, dňa 26.10.2016 v sume 346,24 €, dňa 28.12.2016 v sume 18.000,-€ a dňa 09.01.2017 v sume 21.374,32 €.

Zo správy Daňového úradu Košice, pobočka Trebišov zo dňa 13.05.2015 vyplýva, že daňový subjekt XXXXX, XXXXXnemal za roky 2011 až 2013 voči DÚ daňové nedoplatky.

Podľa správy vyšetrovateľky nebolo voči obvinenému v posledných dvadsiatich štyroch mesiacoch zastavené trestné stíhanie za obdobný čin z dôvodu zániku trestnosti podľa § 86 ods. 1 písm. e/ Tr. zákona, čo je zrejmé aj z výpisu zoznamu páchateľov.

Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. e/ Tr. zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 86 ods. 2 Tr. zákona trestnosť trestného činu podľa odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Vzhľadom na uvedené skutočnosti bolo potrebné trestné stíhanie obvineného XXXXX pre vyššie uvedený skutok právne kvalifikovaný ako zločin skrátenia dane a poistného podľa § 276 ods. 1, ods. 3 Tr. zákona zastaviť, pretože zanikla trestnosť činu.
	
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič 
prokurátor